joelniklaus/EU_Wikipedias huggingface dataset:
Bogislaw VII

Bogislaw VII (enne 1355 – 1404) oli Pommeri-Stettini hertsog Pommeri dünastiast.

Elu 

Bogislaw VII oli hertsog Barnim III (u 1303 – 1368) ja tolle naise Agnese poeg. Pärast isa surma 1368. aastal valitses ta Pommeri-Stettinit koos oma vanemate vendade Kasimir III ja Swantibor III-ga.

Kasimir III sai surma lahingus 1372. aastal sõjas Brandenburgi vastu. Swantibor III ja Bogislaw VII jätkasid koos Pommeri-Stettini valitsemist. Bogislaw VII kirjeldatakse kui hertsogit, kelle staatus oli võrdne tema vanemate vendade omaga. Siiski jäi ta nende varju.

Bogislaw VII suri 1404. aastal. Pärast tema surma valitses vend Swantibor III Pommeri-Stettinit üksi.

Codex Gelre, vappide kogu 14. sajandi lõpust, mainib "Groswini hertsogit". See võis olla Bogislaw VII.

Vaata ka 

 Pommeri hertsogkonnad ja hertsogid
Carolyn Shoemaker

Carolyn Jean Spellmann Shoemaker (sündinud 24. juunil 1929) on Ameerika Ühendriikide astronoom.

Ta sai California Osariigi Ülikoolist bakalaureuse- ja magistrikraadid ajaloos, riigiteaduses ja Inglise kirjanduses. 1950. aastal kohtus ta oma venna Richardi pulmas Eugene Shoemakeriga, kellega abiellus 1951. aastal.

Pärast abiellumist töötas ta mõnda aega õpetajana, kuid otsustas hakata koduperenaiseks. 1980. aastal hakkas ta astronoomiks ning keskendus Maa-lähedaste asteroidide otsimisele ja uurimisele. 1993. aastal avastas ta koos Eugene'i ja David Levy'ga komeedi Shoemaker-Levy 9, mis kukkus 1994. aastal Jupiterile. 1997. aastal sattusid Carolyn ja Eugene Austraalias autoõnnetusse, milles Eugene hukkus. 2002. aasta seisuga oli Carolyn Shoemaker avastanud 32 komeeti ja üle 800 asteroidi.

Viited

Ameerika Ühendriikide astronoomid
Sündinud 1929
Vald (Saksamaa)

Vald (Gemeinde, mitmuses Gemeinden) on Saksamaal madalaimat järku haldusüksus. Enamasti on see 3. järgu üksus liidumaa ja kreisi järel või 4. järgu üksus neis liidumaades, kus on ka ringkonnad. Kümme valda on 5. järgu üksused (kõik Baierimaal).

Rahvaarvult kõige väiksem vald on Gröde vald samanimelisel saarel Schleswig-Holsteini liidumaal (kümmekond inimest).
Aisteres muiža

Aisteres muiža on küla (mazciems) Lätis Lõuna-Kuramaa piirkonna Tadaiķi vallas.

Küla asub valla põhjaosas merepinnast 32 meetri kõrgusel. Aisteres muiža jääb valla keskusest Lieģist 8 ja Riiast 198 kilomeetri kaugusele.

Asula on tekkinud endise Aistere mõisa (Aistern) keskuse juurde. Aisteret on esmakordselt mainitud 1253. aastal. Mõisa häärber rajati XIX sajandil, park aastail 1850–1870. Pargi rajamisel kasutati pööke ja valget mändi. Aastani 2021 kuulus küla Durbe piirkonda. 

Looduskaitse all on mägivaher ümbermõõduga 2,52 meetrit, tamm ümbermõõduga 4,04 meetrit, sanglepad ümbermõõtudega 2,68, 3,58, 3,01 ja 2,68 meetrit, pöök ümbermõõduga 4,12 meetrit ja pärn ümbermõõduga 3,85 meetrit.

2005. aastal oli külas 11 elanikku.

Viited

Lõuna-Kuramaa piirkonna külad
Aistere

Aistere (nõukogude perioodil Latvlauktehnika) on küla (mazciems) Lätis Lõuna-Kuramaa piirkonna Tadaiķi vallas.

Küla asub valla põhjaosas merepinnast 34 meetri kõrgusel. Aistere jääb valla keskusest Lieģist 8 ja Riiast 198 kilomeetri kaugusele.

Aisteret on esmakordselt mainitud aastal 1253. Tänapäevane asula on tekkinud aastal 1900 avatud Aistere raudteejaama juurde. Nõukogude perioodil kujunes küla kohaliku kolhoosi keskasulaks. Aastani 2021 kuulus küla Durbe piirkonda.

Aastal 2005 oli külas elanikke 29.

Viited

Lõuna-Kuramaa piirkonna külad
Southwark

Southwark on piirkond Londoni kesklinnas Thamesi jõe lõunakaldal. See paikneb Southwarki linnaosa loodeosas.

Piirkond on Thamesi jõe lõunakalda Londoni osadest vanim, see arenes jõeületuskoha (London Bridge) ümbrusesse.

Piirkonna oluliste objektide hulgas on näiteks kõrghoone The Shard ja Tower Bridge.

London
Žorik

Hulkurkoer Žorik (surnud 17. jaanuaril 2022) oli tänavakoer Kalamajas, kes suutis vältida varjupaika sattumist üle kümne aasta. Tema eest hoolitsesid kohalikud elanikud. Koera vanus pole täpselt teda, aga erinevate versioonide kohaselt jäi see 13–20 aasta vahele. Ühe versiooni kohaselt sündis Žorik 2007. aastal Kalamajas, Suur-Patarei tänava kandis, aasta hiljem liikus ta aga koos vennaga Paljassaare sadamasse ning pärast viimase surma valis ta oma elukohaks Tööstuse tänava Arsenali keskuse ümbruse.

Vanaduspõlv 

Žoriku tabasid Tallinna loomade varjupaiga töötajad 2020. aasta juulis üksnes koera halvenenud tervise tõttu. Loomapäästegrupp MTÜ võttis koera oma eestkoste alla ning lubas tasuda temaga seotud kulud kuni elupäevade lõpuni. Kehva tervise ja kõrge vanuse tõttu Žorikule enam tänavaelu ei võimaldatud ning ta elas edaspidi inimeste hoole all ühes Maardu lähistel asuvas talus.

Skulptuur 

4. oktoobril 2020, ülemaailmsel loomade päeval, püstitati Žorikule ja kõikidele teistele tänavaloomadele pühendatud monument Arsenali keskuse esisele. Skulptuuri valmistamise ja paigalduse algatas ajakirjanik ja loomakaitseaktivist Heiki Valner. Aukülaliste seas olid Žoriku eest hoolitsemisega enim vaeva näinud Irina Mintšenkova, Aleksandr Gribov ja toonase hoiukodu perenaine Viktoria Ger. Mälestusmärgi valmistas Skulptuurikoda OÜ kujur Kain Rezev ja 61 inimest toetas selle valmimist 1105 euroga. Puuduva osa heategevusliku projekti maksumusest katsid Loomapäästegrupp MTÜ, Arsenali keskus ja idee autor Heiki Valner võrdsetes osades. Sündmus leidis laialdast kajastamist ka välismeedias.

Varem on Eestis loomadele püstitatud betoonist bareljeef Supilinna koerale Rikule ja mälestuskivi Rutja piirivalvekoerale Dembele. 1930. aastatel oli koera skulptuur ka Viljandi linnas. Hiljem on koera kuju püstitatud veel Pulli külla Pärnumaal märkimaks Eesti teadaolevalt vanimat asulat.

Vaata ka 

 koer Riku bareljeef
 Kalamaja
 loomakaitse

Viited 

Tuntud koerad
Mälestusmärgid
Kalamaja
Kasimir IV (Pommeri)

Kasimir IV (poola: Kazimierz IV või Kaźko Słupski) (1351 - 2. jaanuar 1377) oli Pommeri-Stolpi hertsog 1374. aastast.

Elu 

Kasimir oli Bogislaw V ja tolle naise Elżbieta poeg. Tema emapoolsel vanaisal Kazimierz III Suurel, viimasel Piastide dünastiast Poola kuningal ei olnud poegi ja kasvatas teda oma õukonnas. Pärast vanaisa surma 1370. aastal sai noor Kasimir esialgu tema osaliseks järglaseks, kuna testament andis talle lääniks Dobrzyńi, Bydgoszczi, Kruszwica, Złotówi ja Wałczi maad. Ometi nurjas tema ambitsioonid peagi Ungari Lajos I, kellest sai varasemate paktide põhjal järgmine Poola kuningas Ludwik I nime all, ja tühistas Piasti testamendi. Hertsog Kasimir sai vaid Dobrzyńi maa ajutiseks lääniks.

1360. aastal abiellus Kasimir oma esimese naise Kennaga. Too oli Algirdase ja Tveri Uljana tütar, üles kasvanud õigeusu kiriku usus. Abielludes ühines ta Rooma-Katoliku Kirikuga ja ristiti uuesti nimega "Johanna". Naine suri 27. aprillil 1368 lastetuna.

Aasta hiljem abiellus Kasimir IV oma teise naise Małgorzataga. Too oli Masoovia Siemowit III tütar. Nad ei saanud lapsi. Pärast Kasimiri surma haavadesse (saadud kuningas Ludwiki nimel Władysław Biały vastu võideldes) abiellus naine Lubini ja Brzegi hertsogi Henryk VII-ga.

Kuigi pärast isa Bogislaw V surma 1374. aastal oli Kasimir IV mõnda aega Pommeri-Stolpis, veetis ta enamuse ajast Bydgoszczis; pärast tema surma 1377. aastal läksid tema läänid tagasi Poolale.

Vaata ka 

 Pommeri hertsogkonnad ja hertsogid
 Pommeri ajalugu
 Pommeri hertsogkond
 Pommeri dünastia
Luukapäev

Luukapäev 18. oktoober on rahvakalendri järgi üks vaiksem päev, sest see oli ka usupäev. Mehed käisid veskil - luukapäeval jahvatatud jahu ei pidanud minema koitama. Loomad pidid juba laudas olema, muidu tulevat kuri vaim karja. Linnased pandi kasvama, et mardipäevaks õlut saada ja perenaised alustasid linaropsimisega.

Kristlik kunst kujutab Luukast kõige sagedamini kirjatööd tegemas. Teda peetakse raamatuköitjate, samuti arstide ja kunstnike kaitsepühakuks. Laudaukse kohale tuli lüüa hobuseraud, et kurja eemal hoida. Ukse ette pidi õhtul tuhka raputama, et hommikul saaks näha, kas kuri on tahtnud lauta minna.

Viited
Wartislaw VII

Wartislaw VII (poola: Warcisław VII) (1363/1365 – 1394/1395) oli üks Pommeri hertsogeid. Ta valitses Pommeri-Stolpi.

Elu 

Ta oli Kasimir IV ja Bogislaw VIII venna Bogislaw V poeg. Ta abiellus Mariaga (Mecklenburgi Heinrich III tütrega) ning oli Erik Pommerist ja Katharina Pommerist isa.

1377. aastal sai temast Pommeri-Stolpi hertsog; kohati oli ta selle kaasvalitseja koos venna Bogislaw VIII-ga. Ta laveeris kahe kohaliku võimu, Saksa ordu ja Poola kuningriigi vahel. 1386. aastal asus ta liitu Orduga; kuid 1390. aastal asus ta liitu Poolaga ja andis vasallivande Poola kuningale Władysław II Jagiełłole. Vastutasuks sai ta Poola kuningalt Nakło territooriumi.

Aastatel 1392–1393 käis ta palverännakul pühale maale. Mõne allika kohaselt algas palverännak juba 1391. aastal, kuid väidetavalt viibis ta ka 1392. aasta juulis Vordingborgis. 1. augustil 1392 kohtusid Wartislaw, tema vend Bogislaw VIII ja mõned Kammini piiskopkonna vaimulikud Brandenburgi Landsberg an der Warthes (nüüd Gorzów Wielkopolski) Lebusi piiskopi Johanni ja Brandenburgi vürsti Johanniga Görlitzist. Bogislaw läks Pommerisse tagasi ja Wartislaw reisis lõuna poole kohtuma Wartislaw VIII-ga. Mõlemad Wartislawid reisisid siis läbi Ungari. Smederevos, linnas Belgradist kagus (siis Ungari osa, nüüd Serbia osa) jäi Wartislaw VII haigeks ja läks 1393. aastal tagasi Pommerisse, samas Wartislaw VIII jätkas palverännakut üksi.

Wartislaw VII äraoleku ajal oli Pommeri aadlik Matzke von Borcke auf Stramehl juhtinud Pommeri-Stolpis röövi, kus 1392. aasta lõpus rööviti Böömimaa komtuur Johann von Mühlheim teel Saksa Ordu riiki. Saksa ordu kõrgmeister Konrad von Wallenrode protestis Wartislaw VII ja Bogislaw VIII õukonnas ja nõudis hüvitist. Wartislaw ja Bogislaw andsid talle lubaduse hävitada Matzke residents Stramehl, mis lõpuks hävitati.

Wartislaw suri ajavahemikus november 1394 kuni 23. veebruar 1395.

Vaata ka 

 Pommeri hertsogkonnad ja hertsogid
 Pommeri ajalugu
Monza ralli

Monza Ralli Show on autospordi sündmus Itaalias, mida on korraldatud juba 1978. aastast Monza Ringrajal. Tavaliselt toimub ralli novembri viimasel nädalal.

Oktoobris 2020 teatati, et Monza on viimane ralli 2020. aasta WRC kalendris. Ralli oli WRC kavas ka 2021. aastal.
Barnim V

Barnim V (1369–1402/1403) oli üks Pommeri hertsogeid. Ta oli Bogislaw V poeg. Ta valitses Pommeri-Stolpi üle; esialgu territooriume Stargardi lähedal ja elu viimastel aastatel, 1402–1403, oli ta Pommeri-Stolpi kaasvalitseja koos oma venna Bogislaw VIII-ga.

Allikad tema täpsest surmakuupäevast erinevad, ta suri kas 1402. aastal (16. mai) või 1403. aasta alguses (13. veebruar).

Ta abiellus Leedu printsessiga, ühe Vytautase sugulasega; nad ei saanud lapsi.
Ersin Tatar

Ersin Tatar (sündinud 7. septembril 1960 Nikosias) on Põhja-Küprose Türgi Vabariigi poliitik. Ta valiti oktoobris 2020 Põhja-Küprose Türgi Vabariigi presidendiks.

Ta sündis aastal 1960 Nikosias. Ta sai keskhariduse Londonis. Aastal 1982 lõpetas ta Cambridge'i Ülikooli juures oleva Jesus College'i majandusteadlasena.

Aastatel 1982–1986 töötas ta firmas PricewaterhouseCoopers raamatupidajana. Aastatel 1986–1991 töötas ta Polly Pecki juures ja oli ettevõtte varahoidja. Aastal 1991 asus ta Ankarasse, kus ta töötas aastani 1992 firmas "FMC Nurol Defense Industry Co". Aastatel 1992–2001 töötas ta firmas "ShowTV".

Ta oli 22. maist 2019 kuni 23. oktoobrini 2020 Põhja-Küprose Türgi Vabariigi peaminister. Oktoobris 2020 valiti ta Põhja-Küprose Türgi Vabariigi presidendiks.

Isiklikku 
Ta on abielus ja on kahe lapse isa.

Põhja-Küprose presidendid
Põhja-Küprose poliitikud
Sündinud 1960
Barnim VI (Pommeri)

Barnim VI (u. 1365 - 22. september 1405) oli Pommeri-Wolgasti hertsog aastatel 1394-1405. Ta oli Pommeri-Wolgasti Wartislaw VI poeg.

Barnim on tuntud piraatlusega tegelemise poolest. Sel eesmärgil püstitas ta Ahrenshoopi linnuse ja sadama, mille Rostock 1395. aastal purustas. Ta lubas Läänemerel Hansa Liidu laevu ründavatel Vitaalivendadel Peene jõge talvise varjupaigana ja Greifswaldi lahte baasina kasutada. 1398. aastal sõlmis ta Saksa orduga lepingu Vitaalivendi enam mitte toetada, kuid jätkas ise piraatlust. Ühel oma ekspeditsioonil püüdis Hansa Liit ta Kopenhaageni sadamas kinni. Aastatel 1400-1403 aitas ta Mecklenburg-Werle hertsogeid nende kampaaniates Lübecki vastu. Barnim ise sai korra Lübecki väravate ees haavata.

1405. aastal suri Barnim Musta surma tagajärjel. Selle saatuse vältimiseks läks ta palverännakule Kenzi Barthi lähedal, kuid suri 23. septembril 1405 teel olles Pütnitzis (nüüd Ribnitz-Damgarteni osa). Ta maeti Kenzi, kuhu tehti suur puust Barnimit meenutav kuju.

Abielu ja lapsed 

Ta abiellus krahv Friedrich V tütre Veronikaga ja nad said vähemalt kaks poega:

 Barnim
 Wartislaw

Vaata ka 

 Pommeri hertsogkonnad ja hertsogid
 Pommeri ajalugu
 Pommeri hertsogkond
 Pommeri dünastia
Wartislaw VIII

Wartislaw VIII (1373 - 20. või 23. august 1415) oli Pommeri hertsog Pommeri dünastiast. Ta valitses Pommeri-Wolgastis 1394. aastast koos oma venna Barnim VI-ga. Pärast Barnimi surma 1405. aastal valitses ta üksi.

Elu 

Wartislaw VIII oli Pommeri-Wolgasti hertsogi Wartislaw VI ja selle naise Anna teine poeg.

Tema isa kavatses algul, et Wartislaw peab ühinema vaimulikkonnaga. 14-aastaselt määrati ta Tribseesi arhidiakoniks. Kuid 1393. aastal jättis ta vaimulikkonna ja abiellus. Traditsiooni kohaselt tegi ta palverännaku Pühale maale, et saada vajalik dispensatsioon. Võimalik, et ta alustas seda palverännakut koos nõbu Pommeri-Stolpi Wartislaw VII-ga, kes pidi reisi haiguse tõttu katkestama.

Pärast isa surma 1394. aastal valitses Wartislaw VIII Pommeri-Wolgastit koos oma vanema venna Barnim VI-ga. Ühise valitsemise ajal liitusid nad mõnikord piraatlusevastases võitluses Hansa Liiduga. Mõnikord tegutses hertsog Barnim VI ise piraadina, mis viis pingeliste suheteni Hansa Liidu ja Saksa orduga. Barnim VI suri 1405. aastal.

Pärast venna surma valitses Wartislaw VIII Pommeri-Wolgastit üksi ning toimis eestkostjana venna kahele pojale Wartislawile (sünd. 1400) ja Barnimile (sünd. u. 1404). Ta lahendas oma vaidluse Saksa ordu kõrgmeistriga 1406. aasta märtsis ja võttis ette palverännaku Rooma, kus paavst Gregorius XII andis talle Kuldse Roosi. Pärast tagasitulekut andis Wartislaw Kuldse Roosi Pudagla kloostrile, kus seda peagi austati kui imelist. Hiljem hävitas selle abt Heinrich, kes valitses 1479–1493, kuna see oli muutunud iidoliks.

Tema valitsemisajal oli Stralsundis juhtum, tuntud kui Papenbrand thom Sunde. Vihane rahvahulk põletas tuleriidal kolm preestrit. Wartislaw vahendas lepitust aastal 1409, kuid ei suutnud seda küsimust lõplikult lahendada.

Võitluses Pommeri-Stettini hertsogite, s.o. Swantibor III ja hiljem tema poegade Otto II ja Kasimir V ning Brandenburgi kuurvürsti Friedrich I vahel asus Wartislaw viimase poolele. 1413. aastal sõlmis ta liidu Friedrichiga ja Wartislawi vanem poeg, samuti Wartislaw, kihlus Friedrichi tütre Margaretega. Kuid noorem Wartislaw suri üks või kaks aastat hiljem, enne kui jõudis Margaretega abielluda. Wartislaw VIII ja Friedrich reisisid koos Konstanzi kirikukogule, kus keiser Sigismund võttis Wartislawi kui Pommeri hertsogit. Kuid Wartislaw pidi seejärel rahutuste lahendamiseks Pommerisse tagasi sõitma ega saanud kirikukogul osaleda, nagu näiteks ketser Jan Husi põletamine.

Hertsog Wartislaw VIII suri 20. augustil 1415. Ta maeti Peetri kirikusse Wolgastis. Pärast tema surma toimisid tema lesk Agnes ja regentnõukogu eestkostjatena nende poegadele Barnimile ja Swantiborile, samuti tema venna poegadele Wartislawile ja Barnimile, kuni Wartislaw, neljast vanim, 1417. aastal üle võttis.

Abielu ja lapsed 

Hertsog Wartislaw VIII abiellus Saksi-Lauenburgi hertsogi Erich IV tütre Agnesega. Nad said neli last:

 Wartislaw (u. 1398 – 1414 või 1415)
 Barnim (u. 1406 – 1451)
 Swantibor (u. 1409 – 1432 ja 1436 vahel)
 Sophia (suri pärast 1453)

Lesk Agnes suri 1435. aastal ja maeti Pudagla kloostrisse.
Shikantaza

Shikantaza (jaapani ja hiina keeles 只管打座 zhiguan dazuo 'ainult istumine' või 'lihtsalt istumine') või vaikne valgustus (hiina keeles 默照 mozhao; jaapani keeles mokushō) on zen’i harjutusviis, mida viljeldakse eriti caodong’i ehk sōtō koolkonnas. Jaapanisse tõi selle Dōgen 1227. aastal Hiinast naastes..

Shikantaza seisneb ristijalu vaikselt ja liikumatult istumises ning täielikus keskendumises enda meelele, rakendades üheaegselt meelerahu ja analüüsivat vaatlust. Sōto õpetajate väitel avab selline pikaajaline harjutamine igaühes varjul oleva budasuse, mida tajutakse kerguse ja avatuse tundena. Shikantaza harjutamise tulemusel vabaneb meel koormavatest sundmõtetest ja meeleplekkidest, samas jääb avatuks, toimivaks ja vastuvõtlikuks kõikidele välistele impulssidele, laskmata end ometi neist kaasa haarata. Shikantaza väliselt passiivse harjutusviisi tõttu nimetatakse seda mõnikord ’harjutamiseks ilma harjutamata’.

Vaikses valgustuses on lõimunud budismi meeleharjutuste kaks traditsioonilist aspekti: ‘vaikust’ (hiina keeles mo) samastatakse meelerahuga (sanskriti keeles śamatha; hiina keeles zhi), ‘valgustust’ (hiina keeles zhao) aga analüüsiva vaatlusega (sanskriti keeles vipaśyanā; hiina keeles guan). Vaikse valgustuse harjutustes käsitletakse mõlemat ühe ja sama protsessi lahutamatute osadena. Keskendumine objektile, milleks võib olla hingamine, oma keha, meeleolud või mõni muu seadmus, tähendab ühtlasi ka selle üksikasjalikku uurimist ja analüüsi; üks toetub teisele ja vastupidi.

Pikaajalise vaikse valgustuse harjutamise tulemusel vabaneb meel ahistavatest sundmõtetest ja meeleplekkidest ning kaob tunnetuspiir enese ja teiste ning ümbritseva maailma vahel. See süvendab kaastunnet ja mõistmist. Ideaalis viib vaikse valgustuse pikaajaline harjutamine virgumiseni.

Chan ja zen
Meditatsioon
Lauri Korpikoski

Lauri Albert Korpikoski (sündinud 28. juulil 1986 Turus) on Soome jäähokimängija, kes mängib Šveitsi kõrgliiga klubis EHC Biel ründajana vasakäärel.

Ta alustas klubikarjääri Soome klubis HC TPS. Soome kõrgliigas debüteeris ta hooajal 2004–05.

2004. aastal valis New York Rangers ta NHL-i draftis 19. valikuna. Põhja-Ameerikasse suundus Korpikoski mängima 2006. aastal. Pärast kahte hooaega American Hockey League'i klubis Hartford Wolf Pack debüteeris ta NHL-is Rangersi meeskonnas 4. mail Stanley karika poolfinaalimängus Pittsburgh Penguinsi vastu. Korpikoski lõi selles mängus ka oma esimese värava NHL-is, kuid Rangers kaotas mängu ja langes edasisest konkurentsist välja. Järgmisel hooajal kuulus ta Rangersi põhimeeskonda. Hooajal 2008–09 lõi ta liigas kuus väravat ja andis kaheksa väravasöötu.

2009. aasta juulis liitus Korpikoski Phoenix Coyotesiga. Ta mängis seal kokku kuus hooaega. Hooaeg 2010–11 oli individuaalselt tema edukaim NHL-is (19+21). Hooajal 2015–16 mängis ta Edmonton Oilersis ning hooajal 2016–17 Dallas Starsis ja Columbus Blue Jacketsis.

Hooajal 2017–18 mängis Korpikoski Šveitsi kõrgliiga klubis ZSC Lions, kellega ta tuli sel hooajal Šveitsi meistriks.

2018. aasta mais naasis Korpikoski TPS-i. 2021. aasta oktoobris läks ta kuni hooaja lõpuni laenule Šveitsi kõrgliiga klubisse EHC Biel.

2006. aastal võitis Korpikoski Soome kuni 20-aastaste koondisega juunioride maailmameistrivõistlustel pronksmedali. 2014. aasta taliolümpiamängudel võitis ta Soome jäähokikoondise koosseisus pronksmedali.

Viited

Välislingid 
 Lauri Korpikoski NHL.com lehel
 Lauri Korpikoski hockeydb.com lehel

Soome jäähokimängijad
New York Rangersi mängijad
Arizona Coyotesi mängijad
Edmonton Oilersi mängijad
Dallas Starsi mängijad
Columbus Blue Jacketsi mängijad
Sündinud 1986
Looduse raamatukogu

Looduse raamatukogu on raamatusari, mida annab välja kirjastus Loodusajakiri.

Sari hakkas ilmuma aastal 2011.

Ilmunud köiteid
2011. Aasta puud. Koostaja Ann Marvet.
2011. Baumer, Aare. Aare Baumeri köögifüüsika katsed: vaatame, mis välja tuleb! Toimetanud ja katsetanud Helen Arusoo.
2012. Aasta puud 2. Koostaja Ann Marvet.
2012. Mölder, Andrus. Riigita rahvad: Kaukaasia. 
2012. Püttsepp, Juhani; Muusikus, Ilmar. Sammud omas Eestis: Loodusesõbras 2005-2009 ilmunud artiklisarjade põhjal. 
2012. Karoles, Kalle; Relve, Hendrik. Euroopa ja Aasia metsad.
2013. Setomaa. Koostaja Helen Külvik.

Eesti raamatusarjad
Hiiu Nädal

Hiiu Nädal oli Hiiu maakonnas ilmunud nädalaleht, mis ilmus 2010. aasta augustist kuni 2012. aasta juulini. Lehe väljaandja oli täisühing Oma Saar. Lehe peatoimetaja oli Urmas Lauri, kes paralleelselt toimetas ka portaali Hiiu Elu.

Viited 

Eesti nädalalehed
Eesti endised ajalehed
Streidase mõis

Streidase mõis (saksa keeles Hessenhof, läti keeles Streidas muiža) oli rüütlimõis Liivimaal Volmari kreisis Lõuna-Ruhja kihelkonna aladel. Praeguse haldusjaotuse järgi asub mõisasüda Lätis Valmiera piirkonnas Ķoņi vallas.

Ajalugu
Ordumeister Bernhard von der Borch läänistas sealsed maad aastal 1479 Claus Hessele. Wolter von Plettenberg lisas aastal 1519 tema järeltulijale Johann Hessele veel adramaa suuruse maatüki. Veerand adramaad lisas veel Wilhelm Fürstenberg. Aastal 1634 kuulus mõis Ernst Kreutzile. Tolle pojad Ernst Johann ja Lorenz müüsid aastal 1650 mõisa 1000 taalri eest Ernst von Mengdenile. Tolle poeg Otto von Mengden müüs mõisa omakorda Otto Ernst von Treydenile. Aastal 1745 ostis mõisa 2000 taalri eest Gustav Wilhelm von Taube. Aastal 1671 ostis selle koos Eriņi ja Mišleri mõisaga 12 000 taalri eest Anna Sophie Catharina von Haudring. Aastal 1781 läks see koos Eriņi mõisa  ja Mišleri mõisaga Adam Heinrich von Grote valdusesse ja see kujunes sisuliselt Eriņi osaks. Hiljem olid sellel ühised omanikud  Naukšēni mõisaga, kuni Friedrich von Grote aastal 1880 mõisa oma tütrele  Isabella von Grotele kinkis.

Viited

Kirjandus
Hagemeister, Heinrich von. Materialen zu einer Geschichte der Landgüter Livlands. Erster Theil. Riga: Eduard Frantzen´s Buchhandlung, 1836, lk 126 .

Valmiera piirkonna mõisad
Ruhja kihelkond
Kałów

Kałów on küla Poolas Łódźi vojevoodkonnas Poddębice maakonnas Poddębice vallas. Kałów asub Poddębicest 7,5 km lõunakagus ja Łódźist ligikaudu 31 km lääneloodes.

Kałówit on esmamainitud 1387. aastal. Kałów sai linnaõigused enne 1500. aastat, kuid kaotas need enne 1765. aastat.

Łódźi vojevoodkonna külad
Bratoszewice

Bratoszewice on küla Poolas Łódźi vojevoodkonnas Zgierzi maakonnas Strykówi vallas. Bratoszewice asub Strykówist 4,5 km kirdes, Zgierzist ligikaudu 19 km idakirdes ja Łódźi kesklinnast 23 km kirdes.

Bratoszewice sai linnaõigused enne 1458. aastat, kuid kaotas need 1661. aastal.

Łódźi vojevoodkonna külad
İctimai Televiziya

Aserbaidžaani Avalik Televisioon (aserbaidžaani keeles: İctimai Televiziya, İTV) on 2005. aastal loodud Aserbaidžaani avalik-õiguslik televisioon. Kanali peakorter asub Bakuus. İTV liitus Euroopa Ringhäälingute Liiduga aastal 2007. İTV korraldas 2012. aasta Eurovisiooni lauluvõistluse, mis toimus Bakuus.

Kanali omanik on Aserbaidžaani Avalik Televisiooni- ja Raadioringhäälinguettevõte (aserbaidžaani keeles: İctimai Televiziya və Radio Yayımları Şirkəti), mis haldab ka avalik-õiguslikku raadiojaama Aserbaidžaani Avalik Raadio (aserbaidžaani keeles: İctimai Radio).

Logode ajalugu

Välislingid
 itv.az

Aserbaidžaani telekanalid
Aserbaidžaani ettevõtted
Avalik-õiguslikud ringhäälingud
Kasimir V (Pommeri)

Kasimir V (või teisiti loendades Kasimir VI; pärast 1380 - 13. aprill 1435) oli Pommeri dünastia liige ja Pommeri hertsog. Ta valitses Pommeri-Stettinit koos oma venna Otto II aastatel 1413-1428. Pärast 1428. aastat valitses ta Pommeri-Stettinit üksi.

Elu 

Kasimir V oli hertsog Swantibor III (1351–1413) noorim poeg, kes valitses Pommeri-Stettinit üksi. Tema vanemad vennad olid Otto II (u. 1380 – 1428) ja Albrecht (suri enne 1412).

Isa tegi temast Pommeri väeüksuse juhi, mis võttis Saksa ordu poolel osa Grünwaldi lahingust (1410). Lahingu võitsid poolakad, kes võtsid Kasimiri vangi. Varsti pärast seda lasti ta vabaks. Kremmeri tammi lahingus (1412) võitlesid Kasimir ja tema vanem vend Otto II Brandenburgi vastu.

Pärast hertsog Swantibori surma 1413. aastal valitsesid Kasimir ja tema vanem vend Otto II Pommeri-Stettinit koos.  Sõda Brandenburgiga jätkus. 1415. aastal veenis Brandenburgi kuurvürst Friedrich I kuningas Sigismundi põlustama Otto II ja Kasimir V. Samuti seadis ta kahtluse alla Pommeri otse keisrile alluvuse. 1417. aastal läänistas Sigismund Ottole ja Kasimirile, kuid see sõltus Brandenburgi õigustest Pommerile. 1424. aastal külastas Kasimir Sigismundi Budas Ungaris. Otto ja Kasimir said seejärel lääni tingimusteta.

Pärast Otto II surma 1428. aastal lastetuna valitses Kasimir Pommeri-Stettinit üksi. Ta surus maha mässu Szczecini linnas. Ta käskis ninamehed hukata, linn pidi maksma suure trahvi ja lahkuma Hansa Liidust.

Kasimir V suri 1435. aastal ja maeti Stettini Ottenkirchesse. Tema poeg Joachim Noorem järgnes Pommeri-Stettini valitsejana.

Abielud ja lapsed 

Hertsog Kasimir V abiellus kaks korda. Tema esimene naine oli Braunschweig-Lüneburgi hertsogi Bernhard I tütar Katharina. Sellest abielust sündis kolm last:

 Joachim Vanem (suri enne 1424)
 Joachim Noorem (pärast 1424 – 1451)
 Anna (suri pärast 1447)

Pärast Katharina surma abiellus ta Braunschweig-Grubenhageni hertsogi Erich I tütre Elisabethiga. Sellest abielust sündis tütar:

 Margaretha (sünd. u. 1439)

Pärast hertsog Kasimiri surma sai tema lesest Elisabethist Gandersheimi kloostri abtiss.

Vaata ka 

 Pommeri dünastia
 Pommeri hertsogkonnad ja hertsogid
Nice Try

Nice Try on eesti rokkansambel, mis alustas tegevust 1991. aastal ja tegutses vaid mõne aasta.

Koosseis
Urmas Podnek – vokaal 
Danel Vassilenko – basskitarr
Artur Skrõpnik – kitarr
Raimond Vahter – trummid

Diskograafia
"Party Party" (1992)
"Alive `N` Nasty" (1993)
"Eesti rock antoloogia" (2007)

Välislingid
 Andri Riid. Nice Try. Eesti Ekspress / Areen, 17. jaanuar 2008
Księte

Księte on küla Poolas Kujawy-Pomorze vojevoodkonnas Brodnica maakonnas Świedziebnia vallas. Księte asub Brodnicast umbes 15 km kagus.

Księte sai linnaõigused enne 1356. aastat, kuid kaotas need enne 1400. aastat.

Kujawy-Pomorze vojevoodkonna külad
Artur Skrõpnik

Artur Skrõpnik (sündinud 8. aprillil 1967) on eesti kitarrist. 

Ta on varem mänginud ansamblites Nice Try, House Of Games, Backdoors, The Jumpin' Wheels, nüüd mängib ansamblis Tri-Tones ("Maryann & The Tri-Tones").

Välislingid
 - Tri Tones Facebook

Eesti kitarristid
Sündinud 1967
Wartislaw IX

Wartislaw IX (u. 1400 - 17. aprill 1457) oli Pommeri hertsogi Barnim VI (Pommeri dünastia) ja Nürnbergi linnakrahvi Friedrich V tütre Veronika vanim poeg. Ta valitses 1417. aastast kuni oma surmani ja oli 1420. aastast abielus Saksi-Lauenburgi hertsogi Erich IV tütre Sophiega. Nad said neli last: Erich II, Wartislaw X, Elisabeth ja Christoph (suri noorelt).

Nooruses oli Wartislaw IX saanud halbu kogemusi. Pommeri-Wolgasti kõrgmarssal Degener Buggenhagen tapeti tema silme ees 1417. või 1419. aastal tema onu Wartislaw VIII lese, hertsoginna Agnese soosiku Henneke von Behri poolt. Ta tegi seda seetõttu, kuna Buggenhagen oli eelnevalt tapnud Curdt Bonowi, teise hertsoginna soosiku. Henneke von Behr anti kohtu alla. Mõne allika sõnul uppus ta Usedomi lossist põgeneda üritades; teiste allikate sõnul võeti ta Nustrowi lossis vangi ja hukati Stralsundis. Tõenäoliselt mõjutatuna nendest sündmustest leppis Wartislaw IX oma riigi linnade ja aadliga kokku Quatemberi kohtu loomises, et tagada õigusriik.

1425. aastast pidi Wartislaw jagama võimu Ees-Pommeris Peene jõest põhja pool oma venna Barnim VII ning oma nõbude Barnim VIII ja Swantibor IV-ga. Siiski elas ta neist kõigist kauem ja oma elu lõpul valitses ta Pommeri-Wolgastit Świna jõest läänes üksi. Sarnaselt oma nõbudega Stettinis pidi ta tegelema Hohenzollernite ambitsioonidega, kes 1411. aastast alates naabrit Brandenburgi valitsesid. Tema mure keskendus Brandenburgi valdustele Torgelowile ja Pasewalkile, mida Wolgasti hertsogid 1369. aastast laenu tagatisena valdasid. 1448. aasta rahuleping andis nende valduste omandiõiguse Pommerile.

1452. aasta niinimetatud Goldenes Privilegiga andis Wartislaw ulatuslikke soodustusi linnadele, eriti võimsale Stralsundi linnale (linnapea Otto Voge). Kestvaks pärandiks oli Greifswaldi ülikooli asutamine 1456. aastal. Ta suri vaid kuus kuud pärast alma mater gryphiswaldensis ametlikku avamist, kuid ta oli korraldanud arvukalt toetusi ja uus ülikool oli rahaliselt kindlustatud.
Jarrod Bowen

Jarrod Bowen (sündinud 20. detsembril 1996 Leominsteris) on Inglismaa jalgpallur, kes mängib Premier League'i klubis West Ham United ja Inglismaa jalgpallikoondises ründajana või poolkaitsja positsioonil.

Ta alustas klubikarjääri Hereford Unitedis, mille koosseisus mängis hooajal 2013–14 Inglismaa tugevuselt viiendas liigas.

2014. aasta juulis liitus ta Inglismaa kõrgliiga klubiga Hull City. Klubi põhimeeskonnas debüteeris ta 23. augustil 2016 EFL Cupi mängus Exeter City vastu. Hooajal 2016–17 pääses ta Hull City meeskonnas Inglismaa kõrgliigas väljakule seitsmes mängus. Esimese värava lõi ta klubi meeskonnas 5. augustil 2017 Inglismaa esiliiga kohtumises Aston Villa vastu. Hooajal 2017–18 lõi Bowen Inglismaa esiliigas kokku 14 väravat. Järgmisel hooajal lõi ta liigas juba 22 väravat. Mõlemal hooajal valiti ta klubi hooaja parimaks mängijaks. Hooaja 2019–20 esimesel poolel lõi ta esiliigas 16 väravat.

2020. aasta jaanuaris liitus ta West Ham Unitediga. Esimese värava lõi ta klubi meeskonnas 29. veebruaril 2020 mängus Southamptoni vastu. Hooajal 2021/22 lõi Bowen Inglismaa kõrgliigas 12 väravat ja valiti mängijate poolt West Ham Unitedi hooaja parimaks mängijaks.

Inglismaa jalgpallikoondises tegi Bowen debüüdi 4. juunil 2022 UEFA Rahvuste Liiga mängus Ungari vastu.

Viited

Välislingid 

Inglismaa jalgpallurid
Hull City AFC jalgpallurid
West Ham Unitedi mängijad
Premier League'i mängijad
The Championshipi mängijad
Sündinud 1996
Kōan

Kōan (jaapani keeles 公案; hiina keeles 公案; pinyinis gōng'àn [kʊ́ŋ ân]; korea keeles 공안 gong-an; vietnami keeles công án) on budistlik mõistatus, lugu, kahekõne, küsimus või seisukoht, mida kasutatakse chan- ehk zen-budismi praktikas.

Kōan'id ehk gōng'àn'id on sageli lood tuntud õpetajate elust, mis sisaldavad enamasti vestlusi õpilastega, kus antakse paradoksaalseid vastuseid õpilase küsimusele, et selgitada Buddha õpetuse mõnd olulist seisukohta.

Päritolu 

Chan’i sõna gōng'àn on üle võetud vanahiina kohtukorraldusest, kus see tähendas 'avalikku kohtuasja'. Hiljem hakkas gōng'àn tähendama ka pikematest lugudest võetud paradoksaalseid ütlusi, mida chan’i õpetajad kasutavad meeleharjutuse vahendina õpilase juhtimiseks virgumisse (hiina keeles wu; jaapani keeles satori). Selles tähenduses on gōng'àn teatud määral huatou sünonüüm.

Näiteid

Kas koeral on budaloomus? 

Üheks tuntumaks gōng'àn'iks on nn wú (jaapani keeles mu) koan, tuntud ka kui "koera koan". 

Vastuseks küsimusele, kas koeras on budasus, hüüatab õpetaja Zhaozhou (778–897): "Wú!", mis tähendab eitust ja olematust. 

Hüüatus wú! on selles praktikas saanud seeläbi üldmõisteks, mis osutab rumalale või totrale küsimusele. Sellega antakse hea vastus ja ühtlasi purustatakse eksitav vaade või eelarvamus, tühistades küsimuse mõtte.

Kolm kepihoopi 

15. gōng'àn kogumikust "Väravata värav":

Kogumikud 

Olulisemad gōng'àn'id koos kommentaaridega on koondatud kahte kogumikku «Sinise kalju üleskirjutused» (hiina keeles biyan lu; jaapani keeles hekigan roku, 11.–12. saj) ja «Väravata läbipääs» (hiina keeles wumen guan; jaapani keeles mumonkan, 13. saj).

Vaata ka 

 Huatou

Viited

Välislingid 

 Väravata värav
 Kolm kepihoopi

Chan ja zen
Meditatsioon
Budism Jaapanis
Budism Hiinas
Nieznamierowice

Nieznamierowice on küla Poolas Masoovia vojevoodkonnas Przysucha maakonnas Rusinówi vallas. Nieznamierowice asub Przysuchast umbes 13 km põhjaloodes ja Varssavist ligikaudu 89 km lõunaedelas.

Nieznamierowice sai linnaõigused enne 1440. aastat, kuid kaotas need pärast 1662. aastat.

Masoovia vojevoodkonna külad
Barnim VIII (Pommeri)

Barnim VIII (1405. ja 1407. aasta vahel - 15. ja 19. detsembri vahel 1451) oli Pommeri-Wolgasti-Barthi hertsog.

Barnim VIII oli Pommeri-Wolgasti hertsogi Wartislaw VIII poeg. Pärast isa surma 1415. aastal oli tema lesk Agnes esialgu oma poegade Barnim VIII ja Swantibor IV ning ka mehevenna poegade Barnim VI, Wartislaw IX ja Barnim VII eestkostja. Agnes sai abi regentnõukogult, mida juhtis Kord Bonow. Kui erinevad pojad täisikka jõudsid, jaotati Pommeri 1425. aastal. Barnim VIII ja Swantibor IV said Pommeri-Barthi.

Taani-Hansa sõja ajal osales Barnim VIII Taani privateeringus Hansa Liidu vastu. 1427. aastal juhtisid tema ja ta sugulane Taani kuningas Erik Pommerist Taani-Rootsi ühendlaevastikku, võites Hansa laevastikku Sundi lahingus. Nad vallutasid konvoi või Hansa kaubalaevu en route Läänemerele. Barnim VIII osales ka turniiridel.

Swantibor ja Barnim jaotasid oma osa hertsogkonnast 1435. aastal omavahel, Swantibor sai Rügeni saare ja Stralsundi linna ning Barnim sai mandriosa peale Stralsundi. Kui Swantibor 1440. aastal suri, läksid Rügen ja Stralsund tagasi Barnimile. 1441. aastal vallutas Barnim Zingsti poolsaare Tsistertslaste ordu Hiddensee Püha Nikolause kloostrilt. Oma nõbude nõusolekul pantis ta hiljem Barthi, Zingsti ja Damgarteni valdused 20 000 kuldna eest oma vennatütrele Katharinele. 1445. aastal kaitsesid Barnim VII ja Barnim VIII Pasewalki linna Brandenburgi kuurvürsti Friedrich II vastu.

Barnim VIII suri 1451. aastal katku ja maeti Neuenkampi kloostrisse.

Abielu ja lapsed 

Ta abiellus Wunstorfi Annaga. Nad said tütre Agnese (1434–1512).
Theresa Bubbear

Theresa Bernice Bubbear (sündinud 14. detsembril 1962 Londonis) on Ühendkuningriigi diplomaat.

Alates 2016. aasta septembrist 2021. aasta juulini oli ta Suurbritannia suursaadik Eestis. Augustist 2021 on ta Suurbritannia suursaadik Soomes.

Välislingid
"Theresa Bubbear appointed UK Ambassador to Finland after Estonia post ends" ERR News, 27.10.2020

Välismaa suursaadikud Eestis
Suurbritannia suursaadikud
Sündinud 1962
Bogislaw IX (Pommeri)

Bogislaw IX (poola: Bogusław IX; 1407/1410 - 7. detsember 1446) oli Pommeri-Stolpi hertsog, kelle residents oli Stargard. Tema nõbu Erik Pommerist püüdis asjatult teda Kalmari uniooni pärijana tunnustada.

Bogislaw oli Pommeri hertsogi Bogislaw VIII ja Sophia poeg. Ta abiellus 24. juunil 1432 Poznanis Masoovia hertsogi Siemowit IV tütre Mariaga. Nad said tütred Sophia ja Alexandra ja vähemalt ühe teadmata nimega.

Poola–Saksa ordu sõjas oli Bogislaw Saksa ordu vastu ja toetas Poola kuningriiki. Hiljem osales ta Pommeri piiskoppidega seotud võitlustes.

Bogislaw IX järglaseks sai tema nõbu Erich I.

Vaata ka 

 Pommeri hertsogkonnad ja hertsogid
 Pommeri ajalugu
 Pommeri hertsogkond
 Pommeri-Stolp
 Pommeri dünastia
Oskar Jüriväli

Oskar Rudolf Jüriväli (aastani 1937 Jürgenfeldt; 29. november 1884 Väätsa, Järvamaa – 22. mai 1955 Pilistvere, Viljandimaa) Eesti pedagoog, poliitik ja omavalitsusametnik.

Elulugu 
Ta oli pärit kooliõpetaja Jaan Jürgenfelti perekonnast. Varane lapsepõlv möödus Atla külas Juuru kihelkonnas Harjumaal, kuhu isa oli ostnud Mardi talukoha. Oskar õppis aastatel 1893–1896 Juuru-Atla vallakoolis, 1896–1898 Juuru kihelkonnakoolis, 1898–1900 E. Niklaseni erakoolis Tallinnas ja 1900–1903 Tallinna linnakoolis. Sooritas kooliõpetaja kutseeksami Paides ja oli aastatel 1903–1913 Kurtna vallakooli õpetaja. 1913. aastast oli renditalu pidaja ja kaupmees. 

1914–1917 võttis osa I maailmasõjast. 1918–1924 Harju maavalitsuse ametnik, hiljem toitlus-, põllumajandus- ja teedeosakonna juhataja. Hiljem Harju maavolikogu maakorralduse nõukogu liige. Aastatel 1921-1923 oli Riigikogu I koosseisu liige, kandideeris Harjumaal Eesti Tööerakonna nimekirjas ja kuulus Omavalitsuse komisjoni, eelarvekomisjoni ning tolliseadustiku läbivaatamise erikomisjoni. 

Järgnevalt oli talupidaja Atla külas Juuru vallas Harjumaal. Võttis osa seltsitegevusest, kuulus Juuru Haridusseltsi, oli Juuru Tarvitajate Ühisuse ja Eesti Sordiparanduse Seltsi liige. Juhtis esimehena aastatel 1927–1928 Juuru Ühispanga nõukogu, seejärel oli juhatuse liige ja asjaajaja. Tegi kaastööd ajalehtedele, peamiselt tõlked. Suri 1955. aastal Pilistveres ja on maetud Juuru kalmistule.

Isiklikku 
Ta oli 1905. aastast abielus Hulda Marie Sophie Köhleriga (1883), kolm last Emil, (1905–1992) Thekla (1907–1989) ja Helmut Jüriväli (1912–1990).

Viited

Välislingid 
Juurupildid.ee: Juuru Haridusseltsi 20. aastapäev 1928

Juurupildid.ee: Juuru Ühispanga juhatus ja nõukogu 1928

Juuru Ühispank 25 – Ühistegelised Uudised, nr. 21, 24 mai 1935.
Eesti suursaadik Iirimaal

Eesti suursaadik Iirimaal on Eesti volitatud suursaadik Iirimaal. Suursaadik resideerib Eesti suursaatkonnas Dublinis.

Suursaadikud
...
1996–2003 Raul Mälk
2003–2006 Simmu Tiik
2006–2010 Andre Pung
2010–2014 Mait Martinson
2014–2018 Kristi Karelsohn
alates 2018 Aino Lepik von Wirén

Vaata ka
Iirimaa suursaatkond Tallinnas

Viited

Eesti suursaadikud
Marguerite Yourcenar

Marguerite Yourcenar (8. juuni 1903 – 17. detsember 1987) oli Belgias Brüsselis sündinud prantsuse romaanikirjanik ja esseist. Ta võitis Prix Femina ja Erasmuse preemia ning oli esimene naine, kes valiti Prantsuse Akadeemiasse (1980. aastal). 1947. aastal sai temast USA kodanik.

Ameerika Kunstide ja Teaduste Akadeemia liikmed
Prantsuse Akadeemia liikmed
Auleegioni komandörid
Surnud 1987
Sündinud 1903
Norra võikriis

Norra võikriis algas 2011. aasta lõpul terava võinappusega ja või hinna „üleskruvimisega“ kogu Norras. Või nappus põhjustas või hinna hüppelise tõusu ja kauplustesse saadetud võikogused osteti ära mõne minutiga. Taani tabloidi B.T. kinnitusel haaras Norrat võinappuse tulemusel smør-panik („võipaanika“).

2011. aasta suvel valitsenud halva ilma mõjul langes piimatoodang umbes 20 miljoni liitri võrra. Samal ajal kasvas kiiresti nõudlus, oktoobris kasvas läbimüük 20% ja novembris veel 30% võrra. Detsembri keskel maksis veerandkilone importvõi pakk 39 eurot.

Viited
Võrdtempereeritud 22-helisüsteem

Võrdtempereeritud 22-helisüsteem on muusikas helisüsteem, mis põhineb oktavi jagamisel kahekümne kaheks võrdseks intervalliks suhtega kahekümne kahes juur kahest ehk 54,55 tsenti.

Idee jagada oktav 22ks võrdse suurusega astmeks tekkis 19. sajandi muusikateoreetikul Bosanquet'l. Saades inspiratsiooni oktavi jagamisest 22ks ebavõrdseks osaks India muusikas, märkis Bosenquet, et selline võrdne jaotus on võimeline esindama talutava täpsusega 5-limiidilist muusikat. 

20. sajandi muusikateoreetik José Würschmidt pidas oktavi jagamist 22ks võimalikuks järgmiseks sammuks pärast 19-astmelist võrdset jaotust. J. Murray Barbour käsitles võrdtempereeritud 22-helisüsteemi oma klassikalises häälestussüsteemide ajaloo uuringus "Häälestus ja temperatsioon" (Tuning and Temperament).

Võrdtempereeritud 22-helisüsteem on tegelikult kolmas võrdne temperatsioon pärast võrdtempereeritud 12- ning 19-helisüsteemi, mis on 5-limiidi puhul võimeline jääma temperatsioonivea 4 tsenti oktavi kohta piiridesse. Veelgi enam, erinevalt võrdtempereeritud 12- ning 19-helisüsteemist on see 7- või 11-limiidi puhul jääma temperatsioonivea viiridesse 3 tsenti oktavi kohta. Kuigi näiteks võrdtempereeritud 31-helisüsteem oleks veelgi tõhusam, võimaldab ka võrdtempereeritud 22-helisüsteem kasutada juba paljusid kõrgema limiidi harmooniaid, sest ta on väikseim võrdtempereeritud jaotus, mis esindab järjekindlalt 11-limiiti. Lisaks, erinevalt võrdtempereeritud 12- ning 19-helisüsteemist ei ole võrdtempereeritud 22-helisüsteem kesktoonhäälestuses. Selle tulemusel võimaldab võrdtempereeritud 22-helisüsteem küll uurida vähem tuttavat muusikalist territooriumi, mis on siiski sedavõrd väike, et seda on võimalik kasutada sobivalt disainitud akustilistel muusikainstrumentidel, nagu näiteks 22-toon-kitarril.

Võrdtempereeritud 22-helisüsteemi loomist võib mõista ka võrdtempereeritud 11-helisüsteemi osahelide 2.7.9.11.15.17 hulgale 3. ja 5. osaheli lisamisena, muutes selle tempereerimise seisukohast üsna täpseks osahelide hulgaks 2.3.5.7.11.17. Siit jätkates jääb 31. osaheli ligikaudne väärtus poole tsendi piiresse, mis on juba üsna täpne. See omakorda ühtlustab mõningaid intervalle, mis hõlmavad ka näiteks 29. osaheli, eelkõige 29/24, mille viga jääb ka poole tsendi piiresse. Seega sobituvad võrdtempereeritud 22-helisüsteemiga suhteliselt täpselt osahelid 2.3.5.7.11.17.29.31.

Võrdtempereeritud 22-helisüsteem on väga lähedal laiendatud "superpyth veerandkommale" ("quarter-comma superpyth"), mis on muus mõttes veerandkomma analoog, välja arvatud see, et septimaalkomma 64:63 asemel on kasutusel süntoonkomma 81:80. Seetõttu on ka septimaalsed suured tertsid (9:7) peaaegu puhtad.

Välislingid
 22edo. Xenharmonic Wiki

Muusikateooria
Juhan Kuus

Juhan Kuus (27. veebruar 1953 Kaplinn, Lõuna-Aafrika Liit – 12. juuli 2015 Lõuna-Aafrika Vabariik) oli rahvusvaheliselt üks tunnustatumaid Eesti päritolu fotodokumentaliste.

Elulugu 
Juhan Kuusi isa on Tartust pärit Harry Kuus, kes jõudis Lõuna-Aafrika Liitu Teise maailmasõja ajal. Seal tutvus ta oma tulevase abikaasa Elsa ­Barbara Mareega ja seal sündis 1953. aastal ka nende poeg Juhan. Tal oli õde Nicole da Silva ja vend Michael Kuus.

Tema abikaasa aastatel 1976–2000 oli Mareta du Plessis, kellest ta hiljem lahutas.

Välislingid
Juhan Kuus. Juhan Kuusi Dokfoto Keskus

Lõuna-Aafrika Vabariigi inimesed
Eesti fotograafid
Eestlased Lõuna-Aafrika Vabariigis
Sündinud 1953
Surnud 2015
Monika Fagerholm

Monika Kristina Fagerholm (sündinud 26. veebruaril 1961 Helsingis) on soomerootsi kirjanik.

Ta on õppinud Helsingi Ülikoolis psühholoogiat ja kirjandust.

Ta debüteeris aastal 1987 novellikoguga "Sham".

2019. aastal ilmus tema romaan "Vem dödade bambi?" ("Kes tappis Bambi?), mis käsitleb grupivägistamist ja selle tagajärgi. Selle eest pälvis ta järgmisel aastal Põhjamaade Nõukogu kirjandusauhinna.

Tunnustus 
 1995 – Runebergi auhind
 2005 – Augustipreemia
 2010 – Pro Finlandia medal
 2013 – Riiklik kirjanduspreemia
 2016 – Rootsi akadeemia Põhjamaade auhind
 2020 – Tollanderi auhind
 2020 – Põhjamaade Nõukogu kirjandusauhind
 2020 – Selma Lagerlöfi auhind

Looming 
 Sham (novellid) (1987)
 Patricia (novellid) (1990)
 Underbara kvinnor vid vatten (1994)
 Diva (1998)
 Den amerikanska flickan (2005)
 Glitterscenen (2009)
 Lola uppochner (2012)
 Vem dödade bambi? (2019)

Välislingid 
https://www.kirjasampo.fi/fi/kulsa/kauno%253Aperson_123175916645323

Soomerootsi kirjanikud
Põhjamaade Nõukogu kirjandusauhinna laureaadid
Sündinud 1961
Mattias Tedenby

Mattias Tedenby (sündinud 21. veebruaril 1990 Vetlandas) on Rootsi jäähokimängija, kes mängib KHL-i klubis Minski Dinamo ründajana vasakäärel.

Ta alustas klubikarjääri Rootsi klubis HV71, mille koosseisus debüteeris ta Rootsi kõrgliigas hooajal 2007–08. Aastatel 2008 ja 2010 tuli ta klubiga Rootsi meistriks.

2008. aastal valis New Jersey Devils ta NHL-i draftis 24. valikuna. 2010. aasta mais sõlmis ta Devilsiga kolmeaastase lepingu. NHL-is tegi Tedenby debüüdi 10. novembril 2010 mängus Buffalo Sabresi vastu. Sama aasta 12. novembril lõi ta mängus Edmonton Oilersi vastu oma esimese värava NHL-is.

2014. aasta augustis naasis Tedenby HV71-sse, kus mängis järgmised viis hooaega. 2017. aastal tuli ta klubiga kolmandat korda oma karjääri jooksul Rootsi meistriks.

Hooajal 2019–20 mängis ta Šveitsi kõrgliiga klubis HC Davos. 2020. aasta mais sõlmis ta lepingu KHL-i klubiga HK Vitjaz. 2021. aasta augustis sõlmis ta üheaastase lepingu Minski Dinamoga.

2011. aasta maailmameistrivõistlustel võitis Tedenby Rootsi jäähokikoondisega hõbemedali.

Välislingid 
 Mattias Tedenby KHL.ru lehel
 Mattias Tedenby NHL.com lehel
 Mattias Tedenby hockeydb.com lehel

Rootsi jäähokimängijad
New Jersey Devilsi mängijad
HK Vitjazi mängijad
HK Minski Dinamo mängijad
Sündinud 1990
Pärnu esindusmeeskond



Pärnu Sadam 
Pärnu Sadam on korvpalliklubi, mis mängib 
Korvpalli Meistriliigas

Koosseis 2020/2021 hooajal

Treenerid 

Peatreener Heiko Rannula

Abitreener Gert Kullamäe

Mängijad 

Märt Rosenthal nr. 1

Rannar Raap nr. 4

Mihkel Kersalu nr. 7

Mihkel Kirves nr. 8

Lauris Blaus nr. 9

Hugo Toom nr. 10

Kasper Suurorg nr. 11

Karl Martin Kask nr. 12

Kaspar Lootus nr. 16

Robert Valge nr. 20

Edon Maxhuni nr. 21

Linards Jaunzems nr. 23

Koosseis 2019/2020 hooajal

Treenerid 

Peatreener Heiko Rannula

Abitreener Kalle Kollin

Abitreener Gert Kullamäe

Mängijad 

Rob Marberry nr.0

Siim-Markus Post nr. 1

Rannar Raap nr. 4

Sten Saaremäel nr. 5

Märt Rosenthal nr. 6

Linards Jaunzems nr. 8

Lauris Blaus nr.9

Karl-Martin Kask nr.12

Ivars Žvigurs nr. 15

Kaspar Lootus nr.16

Norman Rüütsalu nr.21

Jeremiah Daniel Paige nr.22

Marko Stojadinovic nr. 34

Koosseis 2018/2019 hooajal

Treenerid 

Peatreener Heiko Rannula

Abitreener Kalle Kollin

Mängijad 

Siim-Markus Post nr. 1

Henri Wade-Chatman nr. 3

Rannar Raap nr. 4

Sten Saaremäel nr. 5

Mihkel Kirves nr. 8

Arkadiy Mkrtychyan nr. 9

Saimon Sutt nr. 10

Karl Martin Kask nr. 12

Kaspar Lootus nr. 16

Justin Alexander Alston nr. 18 

Norman Rüütsalu nr. 21

Demetre Rivers nr. 23

Drew Urquhart nr. 25

Tormi Niits nr. 34

Koosseis 2017/2018 hooajal

Treenerid 

Peatreener Heiko Rannula

Abitreener Giedrius Kurtinaitis

Mängijad 

Siim-Markus Post nr. 1

Tormi Niits nr. 3

Rannar Raap nr. 4

Sten Saaremäel nr. 5

Karl-Johan Lips nr. 6

Artur Konontsuk nr. 7

Mihkel Kirves nr. 8

Timo Eichfuss nr. 9

Saimon Sutt nr. 10

Karl Martin Kask nr. 12

Rait Tammet nr. 20

Nemanja Miljkovic nr. 22

Koosseis 2016/2017 hooajal 
(KK Pärnu)

Treenerid 

Heiko Rannula

Mait Käbin

Mängijad 

Norman Käbin nr. 1

Tormi Niits nr. 3

Rannar Raap nr. 4

Edvinas Seskus nr. 7

Mihkel Kirves nr. 8

Saimon Sutt nr. 10

Karl-Martin Kask nr. 12

Domagoj Bubalo nr. 13

Heivo Parrol nr. 16
 
Silver Leppik nr. 31

Vaidotas Volkus nr. 33

Reinar Hallik nr. 51
Astelpaju-kirikärbes

Astelpaju-kirikärbes (Rhagoletis batava) on kahetiivaliste seltsi kuuluv putukaliik.

Euroopas 9 liigiga esindatud kirikärbse perekonnast on see liik ainus, kelle vastsed toituvad astelpajust. Munad munetakse astelpaju viljadesse, vilja sees röövik toitub ja läheb nukkuma mulda.

Eestis leitud esimest korda 2015. aastal, Lätis 2013. aastal.

Vaata ka
kirsi-kirikärbes

Viited

Välislingid

Eesti kahetiivalised
Leebe unekool

Leebe unekool on unekooli meetod mille eesmärgiks on õpetada oma last uinuma viisil, millega ta seni ei ole veel harjunud - ilma täiskasvanu kõrvalise abita. Selle lahenduse edukus sõltub aga justnimelt lapsevanema rahulikust meelest ja järjekindlusest. Nagu nimigi vihjab, keskendub Leebe unekool justnimelt rahulikele lähenemistele, kus lastele pakutakse magamiseks vanemapoolset tuge ja julgustust, mis tekitab lapses uinumiseks vajaliku turvatunde.
Kristi Kõiv

Kristi Kõiv (sünninimi Kristi Vipper, sündinud 22. jaanuaril 1959) on eesti kasvatusteadlane ja Tartu Ülikooli haridusteaduste instituudi dotsent. 

Tema peamised uurimisteemad on noorukite antisotsiaalne ja kuritegelik käitumine, kiusamine, vägivald ja teised sotsiaalsed probleemid koolis.

Haridustee 
Kõiv sai 1982. aastal Tartu Ülikooli psühholoogia magistrikraadi ning 1994. aastal pedagoogika magistrikraadi. Ta oli 1994–2000 Tartu Ülikooli pedagoogika osakonna doktorantuuris ning 2000–2004 Turu Ülikooli pedagoogika teaduskonna doktorantuuris.

Ta kaitses 2004. aastal Turu Ülikoolis doktorikraadi teemal „Inquiry into family relationships of antisocial and contol group adolescent males: three viewpoints - Social Control Theory, Attachment Theory, and Family Systems Theory“.

Töökäik 
Kristi Kõiv oli aastatel 1982–1986 kasvatuse eritingimusi vajavate õpilaste koolis (Puiatu Erikool) psühholoog, 1986–1987 õpetaja ning 1987–1988 eelkooliea lasteasutuse (Puiatu Lastepäevakodu) juhataja. Aastatel 1988–1995 töötas ta lastekodus (Elva Väikelastekodu) psühholoogina. 

Ta oli 1996–2009 Tartu Ülikooli üldpedagoogika õppetooli lektor ning 2009. aastast haridusteaduste instituudi dotsent.

Tunnustus 
2002 – Kasvatusteaduslike tööde riikliku konkursi preemia eesti keeles publitseeritud teadustöö kategoorias 

2005 – Kasvatusteaduslike tööde riikliku konkursi preemia võõrkeeles publitseeritud teadustöö kategoorias 

2008 – Inimeseõpetuse aasta tegu aine arendamise eest 

2009 – Tartu Ülikooli aumärk 

2013 – The Best European Schoolbook Awards 2013, Special prize for the treatment of Social and Ethical issues 

2014 – Inimeseõpetuse aasta tegu laureaat; inimeseõpetuse aine väärtustamine ja arendamine läbi metoodilise materjali

Viited

Välislingid 
Kristi Kõiv Google Scholar lehekülg
Kristi Kõiv ResearchGate lehekülg

Eesti kasvatusteadlased
Tartu Ülikooli õppejõud
Sündinud 1959